laion/Wikipedia-Exotic huggingface dataset:
קחי לך

"קחי לך" הוא סינגל שלישי מתוך האלבום ניסים שקופים של הזמרת-יוצרת הישראלית ריטה בהשתתפות בתה משי קלינשטיין, שיצא לאור ב-15 באוקטובר 2017. ריטה ומשי הופיעו עם השיר בהופעת בכורה בתוכנית טלוויזיה "מחר שבת" ששודרה ב-3 בנובמבר 2017. בצאת הסינגל סיפרה ריטה איך השיר נוצר: "בגיל 21, משי החליטה לנסוע לטיול אחרי צבא. לאור ההחלטה כתבתי לה מכתב, שהיה מעין "צידה לדרך". כשעבדתי על האלבום, שלחתי את המכתב למלחין מוכשר, בשם אלנתן שלום, והוא ערך את הטקסט והלחין עבורו לחן מקסים. בהתרגשות, שלחתי למשי את הלחן והיא בתגובה, שלחה טקסט שהיא כתבה. תשובה שלה כבת לאם. באותו הרגע, שתינו הבנו, שנולד לנו דואט". משי סיפרה על השיר: "מה שמיוחד בשיר 'קחי לך' זה שהוא לא תוכנן בשום צורה. הרבה פעמים מתכננים: עכשיו כותבים שיר, כותבים דואט. השיר הזה לא נכתב ככה, אלא קרה ממש בטעות, ואולי מכאן הקסם שלו [...]. המילים בשיר הן קצה הקרחון של הרגשות שלנו, של האהבה שלנו." ריטה - מילים משי קלינשטיין - מילים אלנתן שלום - לחן גלעד שמואלי - פסנתר, קלידים, תופים, עיבוד, הפקה מוזיקלית, אולפן הקלטות יאיר גורן - ייעוץ מוזיקלי, מיקס דודי בר דוד - גיטרות יוגב גלוסמן - בס עדי גולדשטיין - קלידים ג'ון דייוויס - מאסטרינג יעל יעקבי - עיצוב סרטון השיר "קחי לך" באתר יוטיוב מילות השיר "קחי לך" באתר שירונט קחי לך, באתר "פזמונט" קחי לך, באתר אקו"ם ריטה ומשי קליינשטיין מבצעות את "קחי לך" מתוך "מחר שבת", באתר חדשות 13, 19 בנובמבר 2017 קחי לך- ריטה ומשי קלינשטיין (מתוך מחר שבת, רשת), סרטון באתר יוטיוב (אורך: 3:26) ריטה ומשי קלינשטיין "קחי לך" ברדיו סול רדיו ישראלי רדיו אינטרנטי רדיו חברתי, באתר רדיו סול - הרדיו שלך באינטרנט נסיכה, באתר מגזין נשים, ‏2021-11-03 niv the tool, המצעד השבועי של מדיה פורסט, באתר mediaforest-group, ‏שבוע 43 לשנת 2017 המצעד השבועי 9.11.2017, באתר glz.co.il המצעד השנתי תשע"ח (2018), באתר "פזמונט" המצעד השנתי של גלגלצ תשע"ח, באתר "פזמונט" כאן גימל, כאן גימל גאה להציג: מצעד העשור הרשמי של ישראל, באתר כאן – תאגיד השידור הישראלי, 29 בספטמבר 2019 פטיפון - ריטה, משי קלינשטיין - קחי לך, באתר פטיפון
קרפדה אסייתית מצויה

קרפדה אסייתית מצויה (שם מדעי: Duttaphrynus melanostictus) היא מין של דו-חיים ממשפחת הקרפדיים החי בדרום אסיה ובדרום-מזרח אסיה והפכה למין פולש במדגסקר, גינאה החדשה וכמה מאיי אינדונזיה וגם באוסטרליה. קרפדות אלה מתרבות בעת המונסון, אז מאות קרפדות צעירות מנתרות במספרים גדולים. זוהי קרפדה באורך 20 ס"מ והיא בעלת עור נוקשה בצבע צהוב בהיר וירוק עם גבשושיות דמויות חרוזים בצבע שחור ואחרות בצבע לבן. הקרפדה עגלגלה ובעלת רכסים נמוכים לאורך ראשה, מעל החוטם, ליד העיניים ומאחוריהם ובעלת גבשושיות מוצקות המזכירות קוצים על גבה. לקרפדה עפעפיים שקופות בצבע כתום ושחור וסביבם חלל בהיר אך מוגדר בגבולות שחורים. עור התוף של הקרפדה כתום. היא בעלת גפיים קצרות עם כריות דביקות, שבעזרתן הזכרים נצמדים לנקבות בעת הרבייה. הקרפדה ניזונה מחרקים ופרוקי-רגליים נוספים, ואף עקרבים בעזרת לשונה הדביקה. היא להוטה בעיקר אחרי טרמיטים מכונפים העפים בעת שגם הקרפדה מתרבה. היא עצמה בעלת מעט טורפים עקב הרעל החזק הבולט מעורה בעת לחץ. רעל זה יכול לגרום להתקף לב, האצת לחץ ולעיתים גם למוות. עם זאת מספר חקלאים למדו לאכול את הקרפדה תוך שהם מקפידים להסיר את עורה במהירות. קרפדה זו חיה בצפון פקיסטן, הודו (לרבות איי אנדמן וניקובר), סרי לנקה, נפאל, בנגלדש, בורמה, תאילנד, לאוס, וייטנאם, קמבודיה, דרום סין, טאיוואן, הונג קונג ומקאו. הקרפדות נצפו עד גובה 1,800 מטרים. לרוב הן חיות במקווי מים רדודים ובשלוליות אך נמצאו גם בערים. מדיה וקבצים בנושא קרפדה אסייתית מצויה בוויקישיתוף קרפדה אסייתית מצויה, באתר ITIS (באנגלית) קרפדה אסייתית מצויה, באתר NCBI (באנגלית) קרפדה אסייתית מצויה, באתר Animal Diversity Web (באנגלית) קרפדה אסייתית מצויה, באתר האנציקלופדיה של החיים (באנגלית) קרפדה אסייתית מצויה, באתר GBIF (באנגלית) קרפדה אסייתית מצויה באתר הרשימה האדומה של IUCN
לוריס איטי סונדלי

לוריס איטי סונדלי (שם מדעי: Nycticebus coucang) הוא מין של פרימט איטי משפחת הלוריסיים מהסוג לוריס איטי. הוא חי בדרום תאילנד וסינגפור, מערב מלזיה, בסומטרה ובעוד איים קטנים באינדונזיה אך לא באי ג'אווה שם חי המין לוריס איטי ג'אווה ובאי בורנאו שם חיים המינים לוריס איטי קיאן ולוריס איטי בורנאי. מקור שמו הוא מתפוצתו באיי סונדה. לוריס זה מגיע לאורך 27–38 ס"מ ולמשקל 599–685 גרם והוא בעל פרווה חומה-אדמונית עד זהובה עם פס כהה על עורפו וגבו ופנים בהירות עם "מסיכה" בצבע הגוף בין העיניים לאף שסביבתו לבנה. החוטם דק וורוד והעיניים גדולות ביותר וכתומות כהות. הוא בעל אוזניים זקורות ואפורות וכפות גדולות. מתחת לבית השחי שלו ישנם בלוטות המייצרות ארס, תכונה נדירה ביותר אצל יונקים. הלוריס הוא פרימט איטי שוכן עצים הפעיל בלילה אז הוא יוצא לשוטט ולחפש מזון של צוף פרחים, פירות, וגומי עצים וכן חסרי חוליות גדולים כמו עשים, חגבים, גמלי שלמה, עכבישים וטרף דומה ולעיתים גם חולייתנים קטנים. הלוריס הורג את טרפו באמצעות הארס שהוא מייצר ומלקק בכפות רגליו. בין טורפיו של הלוריס בטבע מצויים עיט נצי מצויץ, פיתון מרושת ואף אורנגאוטן סומטרי תועד כטורף שלו לעיתים. האיום העיקרי על הלוריס הוא האדם, הצד אותו לרפואה עממית, הורס את סביבתו וסוחר בלוריסים כחיות מחמד. מדיה וקבצים בנושא לוריס איטי סונדלי בוויקישיתוף לוריס איטי סונדלי, באתר ITIS (באנגלית) לוריס איטי סונדלי, באתר NCBI (באנגלית) לוריס איטי סונדלי, באתר Animal Diversity Web (באנגלית) לוריס איטי סונדלי, בבסיס הנתונים ARKive (באנגלית) לוריס איטי סונדלי, באתר האנציקלופדיה של החיים (באנגלית) לוריס איטי סונדלי, באתר GBIF (באנגלית) לוריס איטי סונדלי באתר הרשימה האדומה של IUCN
סמסונג גלקסי 5

סמסונג גלקסי 5, (נקרא גם Samsung GT-I5500, Samsung GT-I5503, Samsung GT-I5510M, Samsung Galaxy Europa, Samsung Galaxy 550, Samsung Corby Smartphone ו־Samsung Corby Android בכמה מדינות), הוא טלפון חכם. הוא משתמש במערכת ההפעלה אנדרואיד עם קוד פתוח. הוא הוכרז ב־15 ביוני 2010. גודל הטלפון הוא 108 מילימטרים (4.3 אינץ') x‏ 56 מילימטרים (2.2 אינץ') x‏ 12.3 מילימטרים (0.48 אינץ'). הוא נשלח עם מערכת הפעלה אנדרואיד אקלר 2.1 (או 2.2 FroYo) ותומך בפרוטוקול הטלפוניה הסלולרית HSDPA‏ ("3.5G") במהירות 7.2 מגה בייט / שניות. ממשק המשתמש כולל מסך מגע קיבולי אך אינו תומך בריבוי מגע כפי שנמצא בסמארטפונים מתקדמים. מסך ה־2.8 אינץ' (71 מילימטרים) תומך ברזולוציית QVGA‏ (240 x‏ 320 פיקסלים) עם עומק צבע של 16M. תכונות התקשורת כוללות Bluetooth,‏ 3G,‏ Wi-Fi ו־A-GPS. כאשר יצא במקור, הטלפון הגיע עם אנדרואיד 2.1 כמערכת ההפעלה המותקנת מראש. נכון לאוגוסט 2011, רוב הטלפונים מועברים באמצעות אנדרואיד 2.2 FroYo. ספקים מסוימים מאפשרים עדכון מ־Android 2.1 ל־2.2 דרך חבילת התוכנה של Samsung Kies, המצורפת לטלפון. FroYo הביא לטלפון הרבה תכונות חדשות, כולל חיוג קולי. סמסונג גלקסי S Tab Galaxy Galaxy מדיה וקבצים בנושא סמסונג גלקסי 5 בוויקישיתוף אתר האינטרנט הרשמי של סמסונג גלקסי 5 Haselton, Todd (15 ביוני 2010). "Samsung outs i5500 Galaxy 5 Android smartphone". MobileBurn.com. אורכב מ-המקור ב-30 בספטמבר 2011. {{cite web}}: (עזרה) Westaway, Luke (4 באוקטובר 2010). "Samsung Galaxy Europa GT-i5500 review". CNET. CBS Interactive Ltd. אורכב מ-המקור ב-25 בדצמבר 2012. {{cite web}}: (עזרה)
KDE neon

KDE neon היא הפצת לינוקס, המפתוחת על ידי KDE ומבוססת על גרסאות תל"א של אובונטו. KDE טוענת כי KDE neon אינה "הפצת KDE", אלא ארכיון עדכני של חבילות KDE ו־Qt. כהפצה המפותחת על ידי KDE, היא כוללת את סביבת שולחן העבודה KDE Plasma 5, עם כל תוכניות ברירת המחדל המגיעות עמה. לשם התקנת ההפצה, בעבר השתמשה בתוכנית ההתקנה של אובונטו (Ubiquity), אך בשנת 2017 זה הוחלף לכלי בשם Calamares. עד למאי 2018, התבססה על גרסת 16.04 של אובונטו. החל מחודש זה היא מתבססת על גרסה 18.04. להפצה מספר סוגי גרסאות: גרסת משתמש - הגרסה האחרונה והיציבה ביותר של ההפצה, נועדה לכלל המשתמשים. גרסת בדיקה - גרסה של ההפצה הכוללת תוכנה עדכנית יותר מזו שבגרסה היציבה האחרונה. גרסה לא יציבה - הכוללת תוכנה עדכנית יותר מבגרסת ההפצה שנבנתה שלא מענף הפיתוח הרשמי של הגרסאות היציבות. גרסת מפתח - כמו הגרסה הלא יציבה, אך כוללת גם ספריות פיתוח. KDE מפיצה ביחד עם חברת המחשבים Slimbook שני מחשבים ניידים המותקנים עם ההפצה מראש: KDE Slimbook ו־KDE Slimbook II, אשר הושקו בשנים 2017 ו־2018 בהתאמה. כמו כן, ההפצה תומכת במחשבים מארכיטקטורת 64 ביט בלבד. מדיה וקבצים בנושא KDE neon בוויקישיתוף אתר האינטרנט הרשמי של KDE neon (באנגלית) KDE neon, ברשת החברתית פייסבוק KDE neon, ברשת החברתית אקס (טוויטר) KDE neon, הבלוג הרשמי דף ההפצה באתר DistroWatch מתוך דף השאלות והתשובות באתר ההפצה דף ההפצה באתר DistroWatch KDE Neon Has Stylish New Install Wizard, מתוך אתר omgubuntu.co.uk על המעבר להתבססות על אובונטו 18.04, מתוך בלוג המפתחים של ההפצה אתר ההורדות של ההפצה Need a Linux-tuned laptop? New KDE Slimbook aims to make it simpler to drop Windows, מתוך אתר ZDNet KDE launches updated Slimbook II Linux laptops with faster Intel Core processors, מתוך אתר ZDNet מתוך דף שאלות ותשובות באתר ההפצה
אייזיאה ריידר

אייזיאה ריידר הבן (באנגלית: .Isaiah Rider Jr; נולד ב-12 במרץ 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2001. ממוצעיו הכוללים לאורך הקריירה הם 16.7 נקודות, 3.8 ריבאונדים ו-2.7 אסיסטים למשחק. ריידר נולד בעיר אוקלנד שבקליפורניה, ובין השנים 1989–1991 למד ב"מכללה הקהילתית אלן קאונטי" אשר במזרח קנזס וב"מכללת אנטלופ ואלי" אשר בלנקסטר, קליפורניה. בשנת 1991 עבר ללמוד באוניברסיטת נבדה בלאס וגאס ("UNLV"), אותה עזבו באותה שנה כוכבי קבוצת הכדורסל לארי ג'ונסון, סטייסי אוגמון וגרג אנתוני. בהיעדרם הוביל ריידר את קלעי הקבוצה עם ממוצע של 20.7 נקודות למשחק, אך UNLV לא הורשתה להשתתף בטורניר אליפות המכללות בשל הפרת תקנות ליגת המכללות בשנים קודמות. את עונת 1992/1993 סיים ריידר כקלעי השני בכל ה-NCAA עם 29.1 נקודות למשחק, זכה בפרס השחקן המצטיין של מחוז ה-Big West ונבחר לחמישייה השנייה של העונה בליגת המכללות ("Second-Team All-American"). בדראפט ה-NBA‏ 1993 נלקח ריידר בבחירה החמישית, על ידי מינסוטה טימברוולבס. במהלך עונת הרוקי שלו זכה בתחרות ההטבעות, לאחר שגבר בסיבוב הגמר על שון קמפ ורוברט פאק. לאורך העונה קלע 16.6 נקודות בממוצע למשחק, ובסיומה נבחר לחמישיית הרוקיז של העונה. בשתי העונות הבאות היה הקלעי המוביל של הטימברוולבס, עם ממוצע של 20.0 נקודות למשחק, אך הקבוצה ניצחה ב-21 וב-26 משחקים בלבד, בהתאמה. ביולי 1996, לאחר 3 עונות במינסוטה, הועבר ריידר בטרייד לפורטלנד טרייל בלייזרס. בעונת 1998/1999 השלים חמישייה פותחת חזקה לצד דיימון סטודמאייר, ראשיד וולאס, בריאן גרנט וארווידאס סאבוניס, אשר הוליכה את פורטלנד לשלב גמר האזור המערבי. לאורך הפלייאוף היה ריידר הקלעי המוביל של הקבוצה, עם 16.5 נקודות למשחק, בטרם הודחה על ידי סן אנטוניו ספרס בסדרת גמר המערב. לקראת עונת 1999/2000 נשלח יחד עם ג'ים ג'קסון בטרייד לאטלנטה הוקס, בתמורה לסטיב סמית' ואד גריי. בעונתו היחידה באטלנטה הוביל את קלעיה עם 19.3 נקודות למשחק, אך ההוקס לא העפילו לפלייאוף לראשונה מזה 8 עונות. הייתה זו העונה השביעית ברציפות אותה מסיים ריידר כאחד משני הקלעים המובילים של קבוצתו. בעונת 2000/2001 זכה באליפות ה-NBA כשחקן לוס אנג'לס לייקרס, במדיה קלע 7.6 נקודות למשחק כמחליפו מהספסל של קובי בראיינט. בתחילת עונת 2001/2002 חתם על חוזה בדנוור נאגטס, אך כבר לאחר 10 משחקים שוחרר מהקבוצה ולמעשה פרש ממשחק. מדיה וקבצים בנושא אייזיאה ריידר בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של ריידר, באתר basketball-reference.com סטטיסטיקות המכללות של ריידר, באתר sports-reference.com רשימת הנבחרים בדראפט 1993, באתר basketball-reference.com ריידר נשלח בטרייד לפורטלנד, באתר upi.com,‏ 24 ביולי 1996 ריידר וג'קסון מועברים בטרייד לאטלנטה, באתר deseret.com,‏ 31 ביולי 1999 דנוור משחררת את ריידר, באתר upi.com,‏ 20 בנובמבר 2001
סלבוכרוס

סלבוכרוס (שם מדעי: Celebochoerus) הוא סוג נכחד של יונק ממשפחת החזיריים שהיה דומה במראהו לבבירוסה המודרנית. הוא חי בין המיוקן לפליסטוקן לפני 2.588-9.781 מיליון שנה. המאובנים של חזיר זה התגלו לראשונה ב-1848 באי סולאווסי (שהיה קרוי אז סלבס בפי האירופאים, ומכאן השם המדעי) שבאינדונזיה וכן בלוזון שבהפיליפינים. זה היה חזיר גדול בעל חטים גדולות וארוכות באורך 90 סנטימטרים ואשר הזכירו חטי ממותה (אלא שנעו מהלסת בשיפוע כלפי מעלה), אך היה בעל רגליים קצרות יחסית. למרות הדמיון בינו לבבירוסה המודרנית הוא אינו נחשב קרוב ולמעשה לא קרוב לאף חזיר מודרני. זה היה חזיר גדול שהגיע לגובה מטר בכתפיו ולמשקל של 200–300 קילוגרם בממוצע. גודלו נבע כנראה מענקיות איים, בה עקב חוסר טורפים ותחרות המין היה יכול לגדול לממדים גדולים. ייתכן שמין זה נדחק עם הצלחתם של מכפילי פרסה מוצלחים ממנו ואף מהבבירוסה המודרנית וסוגי חזירים רגילים. מדיה וקבצים בנושא סלבוכרוס בוויקישיתוף סלבוכרוס, באתר GBIF (באנגלית)
ראול ג'ורנו

ראול ג'ורנו (או ראול ז'ורנו, בערבית: رؤول جورنو, בצרפתית: Raoul Journo; תוניס, 18 בינואר 1911 – פריז, 22 בנובמבר 2001, ז' בכסלו תשס"ב) היה יהודי-תוניסאי, זמר ומלחין של מוזיקה ערבית-אנדלוסית. יחד עם עמיתו המוסלמי עלי ריאחי, היה הזמר הערבי הפופולרי ביותר של המאה העשרים בתוניסיה. החל לשיר בגיל 9 עם קול טנור שהיה לו, אך הקריירה המוזיקלית שלו המריאה רק באמצע שנות ה-30 של המאה העשרים והייתה מקורית למדי. הוא שלט בז'אנר ה-arūbī של שירה המושראת מהבדואים, וב-taʿlīl, שהיו שירי הלל שבוצעו באירועים משפחתיים. ג'ורנו היה למורשת מוזיקלית תוניסאית, וזכה על כך להוקרה מממשלת תוניסיה. חלק מהשירים הוא ביצע יחד עם לואיזה תוניסיה. הוא הקליט מספר שירים בחברת "dounia" בבעלות של אל קחלאוי תונסי. לאחר עזיבתו לצרפת בשנת 1965, חזר לתוניסיה מספר פעמים. היה לסמל בתרבות היהודית בתוניסיה, ישראל וצרפת, היכן שמנגינות שיריו הן, יחד עם אלה של פריד אל-אטרש, מהמנגינות הפופולריות ביותר לשימוש בתפילות יהודיות מסורתיות. נפטר ב-2001 בפריז ונקבר ב-הר הזיתים בירושלים. Raoul Journo, Ma vie par ma fille Flavie, Paris, Biblieurope, 2002, 263 p. ראול ג'ורנו, באתר ספוטיפיי ראול ג'ורנו, באתר MusicBrainz (באנגלית) ראול ג'ורנו, באתר Discogs (באנגלית) דב אלפון, זמר בלי עין הרע, כותרת ראשית, 16 ביולי 1986 ראול ג'ורנו (1911-2001), דף שער בספרייה הלאומית Journo, Raoul, באתר brillonline.com Raoul Journo, באתר afrik.com כרטיס נפטר:שאול ראול ג'ורנו, באתר הר הזיתים ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יחסי סנט לוסיה – ספרד

יחסי סנט לוסיה–ספרד הם היחסים הדיפלומטיים הרשמיים שבין סנט לוסיה לבין ממלכת ספרד. כריסטופר קולומבוס האיטלקי בשירות ספרד הגיע לאי ב-13 בדצמבר 1502 במהלך מסעו הרביעי. ה-13 בדצמבר הוא יום לוסיה הקדושה וכך קיבל האי את שמו - סנט לוסיה. היחסים שבין ספרד לסנט לוסיה כוננו ב-2 במאי 1986. מאז קיץ 2015 ישנו דיפלומט ספרדי תושב בסנט לוסיה המהווה את ראש סניף שגרירות ספרד בקסטריז, עיר הבירה. השגרירות כפופה לשגרירות הספרדית בטרינידד וטובגו ודה יורה נמצאת בדרג הקונסולרי (מעין קונסוליה משודרגת מעמד). במרץ 2014 החלו שתי המדינות לדון על חתימת הסכם פטור מוויזה לדרכונים דיפלומטיים. פטור מאשרת תייר כבר קיים בין חברות אמנת שנגן לבין סנט לוסיה. 26 בספטמבר 2014 - הסכם שיתוף פעולה פוליטי בין ממלכת ספרד לבין סנט לוסיה. דצמבר 2014 - הסכם שיתוף פעולה תרבותי ושפתי בין החברה הקריבית המזרחית לבין הסוכנות הספרדית לשיתוף פעולה בינלאומי. סנט לוסיה אינה מיוצגת בספרד, הן בדרג השגרירות והן בדרג הקונסולרי. סנט לוסיה האמינה את שגרירותה שבלונדון, בירת הממלכה המאוחדת על ספרד. ספרד אינה מיוצגת בסנט לוסיה בדרג השגרירות. ספרד מיוצגת בסנט לוסיה בדרג הקונסולרי באמצעות קונסוליה שהיא מחזיקה בקסטריז, בירת המדינה. Ficha de Santa Lucia, אתר משרד החוץ של ספרד EMBASSY OFFICE OF SPAIN IN CASTRIES, SAINT LUCIA
קרל וארנט

קרל פטר וארנט (בדנית: Carl Peter Værnet;‏ 28 באפריל 1893 – 25 בנובמבר 1965) היה רופא דני ששירת במחנה הריכוז בוכנוואלד. הוא ערך ניסויים רפואיים באסירי המחנה, בעיקר התנסה עם הורמונים שונים וניסה לרפא הומוסקסואליות על ידי הזרקת הורמונים סינתטיים לאשכי גברים. ביצוע מחקריו וניסויו האכזריים במחנה אושרו על ידי היינריך הימלר. וארנט קיבל את הדוקטורט שלו בקופנהגן ושם החל לעסוק ברפואה. הוא עבר קורסים והשתלמויות רבות בגרמניה, צרפת והולנד בתחום הטיפולים ההורמונליים. בשנות השלושים הוא הצטרף למפלגה הנאצית הדנית, אך הקריירה שלו כרופא דעכה עקב איכות ירודה של מחקריו וכן מפני שבארצו הוא נחשד כמשתף פעולה עם אנרכיסטים. כדי להמשיך את מחקריו בתחום ההורמונים, הוא הוצג לרופא ואיש האס אס ארנסט רוברט גרוויץ על ידי זמר האופרה הלגה רוזוhנגה(אנ'). לאחר מכן מקורביו הציגו אותו בפני היינריך הימלר והוא קיבל מידיו משרה רפואית בפראג בתחילת שנת 1944. בין יוני לדצמבר 1944 נכח וארנט במחנה הריכוז בוכנוואלד, הוא ביצע ניסויים רפואיים ב-17 אסירים, בהם הוזרקו חומרים כימיים לאשכיהם. אם כי אף אחד מן האסירים לא מת מן הניסויים עצמם, שניים מהם נותרו עם נכות רפואית תמידית עקב זיהומים. אין עדויות שתומכות בכך שמי מן האסירים עבר תהליך של עיקור. תוצאות מחקריו לא היו חד משמעותיות, וסר חינו בעיני הממונים עליו. לאחר המלחמה, הוא נלכד בקופנהגן ותוחקר בבית ספר מקומי. אם כי הרשויות הדניות רצו להעמידו לדין בגין קשריו עם אנשי אס אס, הוא זייף התקף לב ונמלט מהם. נראה כי הוא ניסה למכור את ממצאי מחקריו לחברת דופונט בשנת 1946. לאחר מכן נמלט לברזיל ומשם לבואנוס איירס, ארגנטינה, שם מת בשנת 1965.
פסגת קאסאטלי

פסגת קאסאטלי (באנגלית: Casatelli Peak) היא פסגה בהרי ריוונס ברכס בריטניה שבאנטארקטיקה. הפסגה מצויה בקצהו של הרכס המערבי היורד מפסגת אדמס. גובהה של פסגת קאסאטלי 1,600 מטרים מעל פני הים. הפסגה ממוקמת כ-4 קילומטרים מזרחית לפסגת פריצ'רד. הפסגה נקראת על שמו של רב-סמל מייקל אף. קאסאטלי (Michael F. Casatelli), ששירת בגף המטוסים ה-109 כאחראי על הפעילות הרפואית בעת העברת הפעלת מטוסי הלוקהיד LC-130 מצי ארצות הברית, למשמר הלאומי האווירי של ארצות הברית. פסגת קאסאטלי באתר הסקר הגאולוגי של ארצות הברית פסגת קאסאטלי באתר הגאזט האנטארקטי של ממשלת אוסטרליה פסגת קאסאטלי באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת קאסאטלי מפת אזור פסגת קאסאטלי קורות חייו של מייקל קאסאטלי באתר leaderherald מידע גאוגרפי והיסטורי לפי מקור אחר גובה הפסגה 1,423 מטרים מעל פני הים. קורות חייו של מייקל קאסאטלי
Biografisch Portaal

ה-Biografisch Portaal (הפורטל הביוגרפי) היא יוזמה של מכון הויגנס להיסטוריה של הולנד (Huygens Instituut voor Nederlandse Geschiedenis) בהאג. מטרת המיזם הוא הנגשת טקסט ביוגרפי הולנדי, החל מראשית ההיסטוריה עד לעת החדשה. המיזם החל בפברואר 2010, עם כ-40,000 ביוגרפיות שהומרו לפורמט דיגיטלי. בשנת 2012 כלל המיזם רשימה של 80,206 אנשים מ-125,592 ביוגרפיות שונות. המונח "הולנד" (Netherlands) בהקשר זה כולל גם את הקולניות לשעבר של הולנד, והמונח אנשים מתייחס הן לאנשים ילידי הולנד והקולוניות שלה והן לאנשים שהיו פעילים בהולנד והקולוניות. נכון ל-2011, רק ביוגרפיות על אנשים שאינם עוד בין החיים נכללות במיזם. המיזם מנוהל בהתאם לסטנדרטים של Text Encoding Initiative (אנ'), והגישה למיזם היא חינמית וחופשית באמצעות ממשק אינטרנטי. המיזם הוא מיזם משותף של עשרה גופי מדע ותרבות שונים בהולנד, כשמכון הויגנס מרכז את המיזם. בין הגופים היוזמים ניתן למנות את המכון ההולנדי להיסטוריה של האמנות, שאף שוכן עמו באותו בניין, ועוד. בנוסף למידע הדיגיטלי, הוציא לאור המכון מספר יצירות בדפוס, בין השאר את יצירתו של אברהם ג'ייקוב ון דר אה (1792–1857), המילון הביוגרפי ההולנדי הראשון. אתר האינטרנט הרשמי של Biografisch Portaal
פארק קייב-רוס

פארק קייב-רוס (באוקראינית: Парк Київська Русь) הוא מתחם תרבותי, מסחרי ובידור בכפר קופצ'יב, מחוז קייב, אוקראינה. הפארק נפתח בשנת 2008 בתוך אתר ששחזר את הקרמלין של קייב שהיה קיים במאה החמישית עד המאה השמינית לספירה על ידי ועדת מומחים בנושא. האתר משמש גם בתור מוזיאון פעיל ומרכז לשעשועים. קרמלין איזמאילובו מדיה וקבצים בנושא פארק קייב-רוס בוויקישיתוף אתר האינטרנט הרשמי של פארק קייב-רוס
מנדלסון

מנדלסון הוא שם משפחה שמקורו ביהודי אשכנז. פירושו ביידיש הוא בנו של מנדל, או בן-מנחם. מבין נושאי שם משפחה זה, יש כאלה ששם משפחתם כתוב ומבטא בגרמנית: מנדלסזון (Mendelssohn) ומשפחות אחרות עם שמות כתובים ומבטאים מנדלזון (Mendelsohn או Mendelson). האם התכוונתם ל... אפרים מנדלסון – זמר חרדי-חסידי אריך מנדלסון (מנדלזון) - אדריכל שפעל בארץ-ישראל דניאל מנדלסון (באנגלית מנדלסון) - סופר אמריקאי יובל מנדלסון – סולן להקת שייגעצ עדיה מנדלסון-מעוז – פרופסור לספרות עברית באוניברסיטה הפתוחה משפחת משה מנדלסון: משה מנדלסון (מנדלסזון) - פילוסוף יהודי-גרמני אברהם מנדלסון-ברתולדי (מנדלסזון-ברתולדי) - בנקאי יהודי-גרמני מומר-לותרני, בנו של משה מנדלסון יוסף מנדלסון (מנדלסזון) - בנקאי יהודי-גרמני, בנו של משה מנדלסון פאני מנדלסון (מנדלסזון) - פסנתרנית ומלחינה, אחותו של פליקס מנדלסון-ברתולדי פליקס מנדלסון-ברתולדי (מנדלסזון-ברתולדי) - מלחין רומנטי, בנו של אברהם מנדלסון-ברתולדי היינריך מנדלסון (מנדלסזון) - זואולוג ישראלי משה מנדלסון (סופר) – סופר ומתרגם יהודי גרמני
יחסי מלטה–ספרד

יחסי מלטה–ספרד הם היחסים הדיפלומטיים הרשמיים שבין רפובליקת מלטה לבין ממלכת ספרד. היחסים הדיפלומטיים הרשמיים שבין רפובליקת מלטה לבין ממלכת ספרד כוננו ב-1977. שתי המדינות הן חברות מלאות באיחוד האירופי ובאיחוד מדינות הים התיכון. ב-2009 נשלחה קבוצה ממשטרת ספרד למלטה על מנת להילחם בהגירה הבלתי חוקית למלטה של ספרדים. במלטה קיים בית תרבות ספרדית-מלטזית בעיר בלזן. בינואר 2007 נחתמה ונכנסה לתוקפה אמנת מס בין מלטה לבין ספרד. ספרד מיוצגת במלטה בדרג השגרירות באמצעות שגרירות שהיא מחזיקה בטא' שביאש (דה יורה בולטה, בירת המדינה). מלטה מיוצגת בספרד בדרג השגרירות באמצעות שגרירות שהיא מחזיקה במדריד. מלטה מיוצגת בספרד גם בדרג הקונסולרי באמצעות שבע קונסוליות שהיא מחזיקה בערים: בילבאו, אוביידו, פלמה דה מיורקה, סנטנדר, סביליה, ולנסיה, וויגו. מדיה וקבצים בנושא יחסי מלטה–ספרד בוויקישיתוף Ficha de Malta, משרד החוץ של ספרד EMBASSY OF SPAIN IN VALLETTA, MALTA EMBASSY OF MALTA IN MADRID, SPAIN CONSULATE OF MALTA IN BILBAO, SPAIN CONSULATE OF MALTA IN OVIEDO, SPAIN CONSULATE OF MALTA IN PALMA DE MALLORCA, SPAIN CONSULATE OF MALTA IN SANTANDER, SPAIN CONSULATE OF MALTA IN SEVILLE, SPAIN CONSULATE OF MALTA IN VALENCIA, SPAIN CONSULATE OF MALTA IN VIGO, SPAIN
יעקב ניצן (נציב שירות המדינה)

יעקב ניצן (29 בנובמבר 1921 - יוני 2015) היה נציב שירות המדינה בשנים 1968–1977. נולד כיעקב ריצ'מן ברובנו. עלה עם משפחתו לארץ ישראל בשנת 1935 ולמד באוניברסיטה העברית מדעי המדינה ויחסים בינלאומיים. התגורר בפלורנטין והיה מפקד בהגנה בחי"ש תל אביב. במלחמת העצמאות הוא היה קצין מנהלה בחטיבת גבעתי. בתחילת 1952 מונה לסגן מנהל אדמיניסטרטיבי של תה"ל. בהמשך היה עובד מנהלתי בכיר במשרד הביטחון. בראשית 1958 מונה לממונה על הכספים והמינהל בקונסוליה הישראלית בניו יורק. בתפקידו זה, היה אחראי מנהלתי על הנציגויות הישראליות ברחבי ארצות הברית ויבשת אמריקה. הוא שב לישראל באוקטובר 1961 ובדצמבר 1961 מונה לסמנכ"ל משרד החוץ לענייני מנהל. ביולי 1965 יצא לגרמניה להכין את הקמת שגרירות ישראל בבון. בסוף 1967 הוא סיים את תפקידו כסמנכ"ל משרד החוץ והגיש מועמדות להיות נציב שירות המדינה. באפריל 1968 החליטה הממשלה על מינויו לנציב שירות המדינה החל מיוני 1968. בשנת 1969 הוא חתם על תקנות המאפשרות לעובד מדינה להמשיך לעבוד לאחר הגעה לגיל הפנסיה במשך עד שנתיים נוספות, גם אם אינו נחשב עובד חיוני. במסגרת תפקידו עמד ניצן בראש ועדה לבדיקת ההוראות לגבי פעילות פוליטית של עובדי מדינה שהוקמה בסוף 1971. ניצן סיים את כהונתו לאחר המהפך ועלו טענות שהוא הודח. ניצן הכחיש טענות אלו וטען שביקש לסיים את כהונתו עוד לפני הבחירות. באוקטובר 1977 מונה ליו"ר מועצת המנהלים של עמידר. בשנת 1946 נשא לאשה את חוה ברלב, ממנה התאלמן ב-2010. נפטר ביוני 2015, והובא למנוחות לצד אשתו חווה בבית העלמין בקיבוץ מעלה החמישה. דוד תדהר (עורך), "יעקב ניצן (ריצמן)", באנציקלופדיה לחלוצי הישוב ובוניו, כרך יח (1969), עמ' 5423 קצין מחמיר, מעריב, 6 בדצמבר 1961 מועצה חדשה לחברת תכנון המים לישראל, דבר, 5 במרץ 1952 הופסקה עבודת הממונה על הכספים בקונסוליה בניו־יורק, למרחב, 13 בפברואר 1958 אישים ומוסדות, מעריב, 22 באוקטובר 1961 ש. בנצור מונה שגריר בברן, דבר, 4 בדצמבר 1961 מיכה לימור, נציגי משרד החוץ יצאו לבון להכין את הקמת השגרירות, מעריב, 21 ביולי 1965 א. קדרון ימונה סמנכ"ל משרד החוץ, מעריב, 4 בדצמבר 1967 צפויים שינויים במשרד החוץ, למרחב, 7 בדצמבר 1967 4 מועמדים לתפקיד נציב שרות המדינה במקום שרי, דבר, 30 בנובמבר 1967 הממשלה החליטה על מינוי יעקב ניצן לנציב שרות המדינה, דבר, 22 באפריל 1968 איראל ויינשטיין, הוראות מקילות להשארת עובד־מדינה בעבודתו לאחר שהגיע לגיל הפנסיה, מעריב, 20 במרץ 1969 אהוד גוט, ייבדקו ההוראות בעניין פעילותם הפוליטית של עובדי המדינה, מעריב, 2 בדצמבר 1971 נציב שירות המדינה פורש מתפקידו ב-1 בספטמבר, מעריב, 27 ביולי 1977 יעקב ניצו — יו"ר מועצת מנהלי "עמידר", מעריב, 23 באוקטובר 1977 פרסום נישואין, הצופה, 29 בנובמבר 1945 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ישעיהו לנדאו

ישעיהו (שייקה) לנדאו (1927 – 25 בנובמבר 2018) היה איש עסקים ישראלי, שייסד את "קבוצת רציו", המחזיקה כיום יחד עם שותפים נוספים בשדה הגז לוויתן. ישעיהו נולד באוקראינה בשנת 1927. בזמן מלחמת העולם השנייה ברח עם משפחתו לאוזבקסיטן. בשנת 1946 עלה לארץ ישראל ללא בני משפחתו בספינת המעפילים "הגנה" שנתפסה על ידי הבריטים. עם תפיסתה נכלא במחנה המעצר עתלית. בשנות ה-50 של המאה ה-20 הקים את חברת חירם לנדאו שעסקה בייזום פרויקטים של בניה ותשתיות. בשנת 1981 הקים יחד עם שותפים נוספים את חברת ההחזקות גרנית הכרמל. בשנת 1992 רכש את השליטה בבנק איגוד יחד עם משפחת רוטלי. בהמשך השנה שתי המשפחות ייסדו גם את קבוצת רציו חיפושי נפט. בנובמבר 2018 הלך לעולמו. הוא התגורר בסביון והותיר אחריו אישה וארבעה ילדים, שממשיכים את דרכו בעולם העסקים. בנו יגאל מכהן כמנכ"ל "חירם לנדאו" ו"רציו חיפושי נפט". איש העסקים ישעיהו (שייקה) לנדאו הלך לעולמו בגיל 91 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.